**SPORAZUMEVANJE**

1. **Sporazumevanje** je posredovanje ali izmenjavanje misli ter informacij. Dejavniki sporazumevanja so: sporočevalec, naslovnik, sporočilo, jezik, prenosnik in okoliščine.
2. Ljudje se sporazumevamo **besedno** in **nebesedno**. Pri besednem poznamo govorca in poslušalca, pri nebesednem pa bralca in pisca. Ponavadi se ta dva načina sporazumevanja dopolnjujeta.

**JEZIK**

1. **Jezikovne družine** so družine jezikov, ki jim lahko na podlagi besedišča, besednega reda in podobnih značilnosti dokažemo sorodnost.
2. **Izolirani jeziki** so tisti, ki jih ne moremo razvrstiti v nobeno jezikovno družino.
3. **Indoevropske jezike** delimo v kentumsko in satemsko skupino. Kentumski jeziki so tisti, ki imajo na začetku besede za število sto k ali h, satemski pa tisti, ki imajo na tem mestu šumnik ali sičnik. Razvili so se iz **praindoevropskega jezika**, ki naj bi ga govorilo približno od leta 4500 do 3000 pr.n.št. na območju današnje južne Rusije.
4. **Kentumske** jezike delimo na germanske, romanske, grščino, latinščino (ki je že izumrla) in keltske.
5. **Satemske** delimo na slovanske (J,Z,V), baltske, albanščino, armenščino, in indoiranske (inoarijski, iranski,…).
6. V Evropi se govorijo še **ugrofinski jeziki** (ki spadajo v uralsko jezikovno družino), **turščina** (ki spada v altajsko jezikovno družino) in **baskovščina** (ki velja za izolirani jezik)
7. Slovanski jeziki spadajo med indoevropske jezike v satemsko skupino. Delimo jih na **južnoslovanske** (slovenščina, hrvaščina, srbščina, bosanščina, makedonščina, bolgarščina, stara cerkvena slovanščina), **zahodnoslovanske** (češčina, slovaščina, poljščina, lužiška srbščina) in **vzhodnoslovanske** (ruščina, beloruščina, ukrainščina).

**Slikovna pisava** (danes: *Eskimi*)

↓

**Pojmovna pisava** (danes: *Kitajci*)

↓

**Zlogovna pisava** (danes: *Japonci*)

↓

**Glasovna pisava** (začetniki: *Feničani*)

↓

*hebrejska pisava* --------- *grška pisava* --------- *arabska pisava* --------- *indijska pisava*

↓

**Latinica** --------- **glagolica** --------- armenska pisava --------- gruzijska pisava

* ↓

*Karolinška cirilica*

*minuskula --- gotica*

↓

*humanistična pisava*

1. **Latinica** je najbolj razširjena pisava. Razvila se je iz grške pisave, v srednjem veku pa so se začele pojavljati še druge različice. V času Karla Velikega se je pisava poenotila in poenostavila (**Karolinška minuskula**). V tistem času je postalo pisanje in širjenje verskih knjig zelo pomembno zaradi uveljavljanja krščanstva. V 12. stoletju se je pisava preoblikovala v oglato **gotico**, ki je bila v srednjem veku razširjena povsod po Evropi (v nemškem prostoru pa do druge svetovne vojne). V gotici je bila zapisana tudi prva večja tiskana knjiga v Evropi – Gutenvergova **Biblija** (1455). Takrat se je v Evropi začelo obdobje tiska. V renesansi (14. in 15. stoletju) pa je gotico zamenjala bolj okrogla in manj stisnjena **humanistična pisava**, katero je kasneje vsak jezik prilagodil svojim glasovom (različni **črkopisi**).
2. Slovenci smo uporabljali humanistično pisavo (in jo še zdaj).
3. V 16. stoletju so protestanti uvedli **bohoričico**, v 1. polovici 19. stoletja pa sta se pojavili še **metelčica** in **dajnčica**, od leta 1845 se z zakonom uveljavi **gajica**.
4. Najstarejši zapisi v slovenščini so **Brižinski spomeniki**, ki pa so zapisani v stari cerkveni slovanščini – v karolinški minuskuli (10. stoletje). Nastali so na Koroškem ob Vrbskem jezeru; obsega 3 besedila – dva spovedna obrazca in pridiga o grehu in pokori. **Celovški ali Rateški rokopis** nastane v 14. stoletju v Ratečah, obsega 3 krščanske molitve: oče naš, apostolska vera in zdrava Marija; zapisan je z gotico, jezik pa je narečno obarvan z gorenjskimi posebnostmi. **Stiški rokopis** je nastal v 15. stoletju v samostanu v Stični; obsega 2 dela: 2 molitvi ter obrazec splošne spovedi s 1. kitico pesmi Naš gospod je od smrti vstal; zapisan je z gotico in ima značilnosti dolenjščine.
5. Obdobje slovenskega knjižnega jezika se začne v **protestantizmu** (16. stoletje). Primož Trubar (**Abecednik in Katekizem 1550**), Sebastjan Krelj (**Otročja Biblija**), Adam Bohorič (**Zimske urice 1584**), Jurij Dalmatin (**prevod Biblije 1584**).
6. V **17. in 18. stoletju** se je začel knjižni jezik vse bolj približevati narečjem in šele Japljeva katoliška izdaja prevoda Biblije in Kopitarjeva Slovnica sta ponovno postavili temelj za enotno podobo knjižne slovenščine. V **19. stoletju** so bili značilni poskusi stapljanja slovenščine z drugimi slovanskimi jeziki (ilirizem), pojavila se je težnja k vse večji enotnosti knjižnega jezika in uveljavljanje slovenščine na različnih področjih. V **20. stoletju** slovenščina postane eden uradnih jezikov SHS, je v rabi, leta 1991 pa postane državni jezik Republike Slovenije, od leta 2004 pa tudi eden od uradnih jezikov Evropske Unije.
7. **Materinščina** je prvotna govorica, ki jo spozna otrok v okolju, v katerem odrašča, **jezik okolja** pa je jezik, ki nas obdaja v življenjskem prostoru – če živimo v Sloveniji je to slovenščina, če bi živeli v Italiji pa bi bila to italijanščina.
8. **Državni jezik** je jezik, ki državo predstavlja pri uradnih stikih državnikov s predstavniki drugih držav, v državnem jeziku pa se poje tudi himna. **Uradni jezik** je jezik govornega in pisnega sporazumevanja na vseh področjih javnega življenja.
9. Slovenci živijo tudi v Italiji, Avstriji in na Madžarskem. Italija: **Furlanija-Julijska Krajina – Tržaško, Goriško, Beneška Slovenija**; Avstrija: **jug avstrijske Koroške – Rož, Podjuna, Zilja**; Madžarska: **zahodni del Železne županije – Porabje – Monošter, Gornji in Doljni Senik**.
10. Na Slovenskem imajo status manjšine Madžari in Italijani, ki živijo na območju Slovenije. Madžari živijo v Hodošu, Moravskih Toplicah, Šalovcih, Lendavi in Dobrovniku, Italijani pa na Obali – Koper, Izola, Piran. Ti kraji imajo status dvojezičnega območja.